LXVIII 



quam in dihidicandis Salicum Lapponiae forniis erravit, nisi ubi alio 

 rum opinioncs secutus suo ipsius iudicio diffidere coepit. Nobis qui- 

 dem comparantibus schedulas autograpbas speciminibus ab ipso col- 

 lectis, quarum uberrima copia in Herbario Academiae Regiae Hol 

 miensis asservatur, adiectas et ingenium et sollertia viri egregii liaud 

 satis iaudari posse videbatur. — Ex eo libello has animadversiones 

 adiicere utile duxi. Pag. 218. „Quod idem locus pluries quotannis 

 inundatus, rursusque, dissolutis nivibus, exsiccatus, formam ambiguam 

 nanciscuntur plantae. Sic Salices variae praesertim ad ripas flumi- 

 num, bis quotannis inundatae, duplici saepe occurrunt forma, scilicet 

 foliis inferioribus angustatis glabris, amentisque foliaceis, quia serius 

 explicantur: ideoque dispositio, ex amentis desumta, Salicum, valde 

 incerta videtur; nam plurimas Salicum species, in Lapponia saltim, 

 videre licet amentis foliaceis, foliisque orbatis, ne ipsa quidem S. li- 

 mosa excepta. E contrario folia superiora, quae aqua nunquam tan- 

 git, magis in latitudinem efformata, et amenta saepius praecocia, quae 

 ratio in uno saepe eodemque individuo deprehenditur. — p. 224. 

 Eadem ratione [vegetabilium contractione] variationes Salicum inter- 

 pretari oportet, quarum folia mirifice mutantur, non modo magnitu- 

 dine atque pubescentia, sed etiam habitu atque figura, ut nullae sint 

 Lapponicae species, quarum folia subrotundam ac [p. 225] lanceola- 

 tam figuram non ambigant. Quae res sagacissimas saepe rei her- 

 bariae scriptores fefellit. Quis enim crederet Salicem lanatam fo- 

 liis lanatis integris rotundis, atque varietatem foliis lanceolatis serra- 

 tis glabris, eandem esse speciem. — p. 228. Nunc hoc adiungam, 

 dispositionem Salicum e germinum foliorumque vestitu desumtam, pa- 

 rum consentaneam esse naturae, quod et affinitatis vinculum rumpi- 

 tur et species saepe cum varietatibus commutantur. Neque metho- 

 dus illa, quae amentis nititur, satis apta, quia, ut supra dixi, nimis 

 vaga atque incerta. Nam et casus incidunt et tempora, quibus 

 amenta praecocia fiunt serotina, aut foliacea nuda. Nulli denique 

 characteres fidi, nisi qui ex pedicellis germinum sumuntur, respectu 

 habito nectarii atque styli. — p. 232 nota. Ex his [gelu subterra- 

 neo contractis et libere explicatis] formis variae finguntur species ab 

 iis, qui locorum vim in mutandis plantarum formis explorare nolue- 

 runt. Sic de S. lanata^ glauca et myrsinitide, species de singula ter- 

 nas fingere possemus", nisi natura aliud suasisset. Istiusmodi varie- 

 tates necessarias esse naturaeque consentaneas, invenimus, cum cau- 

 sas earum inquirere velimus. — p. 236. Variae plantarum species 



